Goude bezañ bet skoliataet en eil derez e Bro-Suis hag aet war studi ar  vezegiezh e Lyon e oa bet o labourat evel skoazeller arnodva e ti Lumière. Mont a reas pitilh war al lennegezh hag ar sinema. Embann a reas e oberenn gentañ e 1922 gant sikour Blaise Cendrars, ha seveniñ a reas e film kentañ e 1922 gant sikour Jean Benoît-Lévy. Luis Buñuel ar filmaozer spagnol brudet a labouras gantañ evel skoazeller-sevener evit Mauprat (1926) ha La Chute de la maison Usher (1928). Kavet e vez filmvarnouriezh Epstein e kazetenn modernourez LEsprit Nouveau.